אלונה פרנקל

אלונה פרנקל (נולדה ב-27 ביוני 1937) היא סופרת ומאיירת ישראלית.

ביוגרפיה
פרנקל נולדה בשנת 1937 בקרקוב שבפולין, בת לפני גוסטה וסלומון גולדמן. את ילדותה במהלך מלחמת העולם השנייה עברה תחילה עם הוריה בגטו לבוב. לאחר שהגטו חוסל, מצאו הוריה מחבוא בצד הארי של העיר, אולם המשפחה שהסכימה להחביא אותם סירבה להחביא את אלונה, בת ה-5. הוריה מצאו לה מחבוא בכפר, בלעדיהם. הכפריים הסכימו להסתיר את הילדה תמורת תשלום, ומשאזלו משאבי ההורים, הוחזרה אלונה והוכנסה למחבוא עם הוריה. לאחר המלחמה שבה המשפחה לקרקוב ובשנת 1949 עלתה ארצה.

פרנקל החלה דרכה כמאיירת של ספרי ילדים, ולאחר מכן החלה לחבר בעצמה סדרה של ספרי ילדים, שגיבורם הוא ילד מתולתל בשם נפתלי. "סיר הסירים", שיצא לאור בסדרה זו בשנת 1975, הפך לרב-מכר ותורגם לשפות רבות. פרנקל כתבה ואיירה למעלה מ-35 ספרי ילדים, שתורגמו לשפות רבות, ואיירה כ-40 ספרי ילדים של מחברים אחרים.

בשנת 1978 זכתה בציון לשבח בפרס מוזיאון ישראל לאיור ספר ילדים על שם בן-יצחק, עבור איוריה לספר "מזבוב עד פיל ושאר החיות של ע. הלל" מאת ע. הלל (כתר 1977). בשנת 1982 קיבלה את עיטור כריסטיאן אנדרסן לספרות ילדים ונוער על איוריה בספרה "סיפור מהחיים" (1981).

ספרה הראשון למבוגרים הוא "ילדה" - ספר אוטוביוגרפי המגולל את סיפור ילדותה, אותו הגדירה פרנקל כ"ילדות של ילדה ללא זכויות". ספר זה זיכה אותה בפרס ספיר לשנת 2005. ספרה "נערה" ראה אור בהוצאת חרגול בשנת 2009. הספר השלישי בטרילוגיה זו, "אישה", יצא לאור בשנת 2012.

חיים אישיים 
בעלה, זיגי פרנקל, היה גם הוא סופר ומאייר. נישאה בשנית ליאיר לין, יוצא קיבוץ אפיקים.

מספריה 

 סדרת ספרי נפתלי, שבה כעשרים ספרים, ובראשם סיר הסירים, הוצאת מסדה, 1975; הוצאת מודן, 2002
 ספר הפילפילים, מסדה, 1978
 טיול אחר, מסדה, 1979
 היום הרע של טובה, זמורה-ביתן–מודן בשיתוף עם הוצאת א. לוין אפשטיין, 1979
 ספר על גמדים, פטריות ומה עוד?, זמורה-ביתן–מודן בשיתוף עם א. לוין אפשטיין, 1980
 ספר האותיות, זמורה-ביתן, 1983
 ספר הירח, זמורה-ביתן, 1983
 ספר הבגדים, מסדה, 1983
 בעלת החלומות, מסדה, 1984; מודן, 1998
 אין כמו אימא, הוצאת עם עובד, 1985; מודן, 1990
 הספינה והאי, כתר הוצאה לאור, 1985
 אגדה, זמורה-ביתן, 1985
 סיפור על נסיכה, פיל, סוס, כלב, חתול, קפוד, צפור, דבורה וזחל, כתר, 1987
 מארמדיל ועד תמנון – ספר משחק, מסדה, 1990
 ספר מלא אהבה איך נפתלי בא לעולם, סטימצקי, 2015

קישורים חיצוניים

 
 
 
 
 
 
 
 אלונה פרנקל, להזמנת הסופרת
 
 
 
 
 
 
 
 
 
 כרמית ספיר ויץ, הילד בן 40: אלונה פרנקל מחזירה את נפתלי למאה ה-21 , "מעריב", 27 בדצמבר 2014
 יובל בגנו, אלונה פרנקל לקראת יום השואה: "אנשים שונים הם לא פחות טובים", באתר מעריב השבוע, 26 בינואר 2015
 
 ״כשכתבתי את הספר הראשון לא חשבתי שאכתוב את השני״, ריאיון לאתר סטימצקי הוצאה לאור, 27 באוגוסט 2015
 
  אלונה פרנקל בשיחה, עם דן מרגלית, באתר החינוכית, אוגוסט 2017
 דורון בראונשטיין, אלונה פרנקל: "האמנות הכי נשגבה, הכי כבירה, היא הספרות." ראיון בבלוג חי תרבות, אוגוסט 2017

הערות שוליים

עולות לאחר קום המדינה: 1948–1950
עולים לאחר קום המדינה: 1948–1950
סופרות ישראליות
סופרים ישראלים
סופרות ילדים ונוער ישראליות
סופרי ילדים ונוער ישראלים
זוכי פרס ספיר
זוכי פרס בן-יצחק
זוכות עיטור אנדרסן
זוכי עיטור אנדרסן
זוכות פרס היצירה לסופרים ומשוררים
זוכי פרס היצירה לסופרים ומשוררים
ילדים בשואה: פולין
מאיירות ישראליות
מאיירים ישראלים
ישראליות זוכות פרסים
ישראליות ילידות פולין
ישראלים ילידי פולין
ישראליות שנולדו ב-1937
ישראלים שנולדו ב-1937